stanford-oval/wikipedia huggingface dataset:
Dramatikerforbundet
Aiheesta muualla

Liiton verkkosivut (norjaksi)
| n k Norjan ammattiliitot |
| --- | --- |
LO:  Arbeiderbevegelsens Presseforbund  Creo – forbundet for kunst og kultur  Dramatikerforbundet  EL og IT Forbundet  Fagforbundet  Fellesforbundet  Fellesorganisasjonen  Forbundet for Ledelse og Teknikk  Forfatterforbundet  Handel og Kontor  Industri Energi  Kabinansattes Forbund  Norges offisers- og spesialistforbund  Norsk Arbeidsmandsforbund  Norsk Fengsels- og Friomsorgsforbund  Norsk Flygerforbund  Norsk Jernbaneforbund  Norsk Lokomotivførerforbund  Norsk Manuellterapeutforening  Norsk Nærings- og Nytelsesmiddelarbeiderforbund  Norsk Sjømannsforbund  Norsk Sjøoffisersforbund  Norsk Tjenestemannslag  Norske Idrettsutøveres Sentralorganisasjon  Skolenes landsforbund 
Unio:  Akademikerforbundet  Bibliotekarforbundet  Det Norske Diakonforbund  Det norske maskinistforbund  Forskerforbundet  Norsk Ergoterapeutforbund  Norsk Fysioterapeutforbund  Norsk Radiografforbund  Norsk Sykepleierforbund  Politiets Fellesforbund  Presteforeningen  Skatterevisorenes forening  Utdanningsforbundet 
Akademikerne:  Arkitektenes Fagforbund  Den norske legeforening  Den norske tannlegeforening  Den norske veterinærforening  Econa  Krigsskoleutdannede offiserers landsforening  Norges Juristforbund  Norsk Lektorlag  Naturviterne  Norsk Psykologforening  Samfunnsviterne  Samfunnsøkonomene  Tekna 
YS:  AVYO  Befalets Fellesorganisasjon  Delta  Farmasiforbundet  Finansforbundet  Kriminalomsorgens Yrkesforbund  Lærernes Yrkesforbund  Negotia  Norges Politilederlag  Norske Meierifolks Landsforening  Norsk Tollerforbund  Parat  Personellforbundet  SAFE  Skatteetatens landsforbund  Skolelederforbundet  STAFO  Yrkestrafikkforbundet 
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Yhdysvallat
Lyijymyrkytys

Ihmisen lyijymyrkytys näkyy röntgenkuvassa tunnusomaisena tihentymänä luun metafyseaalisella vyöhykkeellä.
Lyijymyrkytys eli saturnismi on elimistön myrkytystila, joka aiheutuu myrkyllisestä raskasmetallista lyijystä kehossa. Lyijy häiritsee useita kehon prosesseja ja on myrkyllistä monissa elimissä ja kudoksissa, kuten sydämessä, luissa, munuaisissa ja keskushermostossa. Lyijyaltistukselle ei ole tunnettua turvallista alarajaa, vaan lyijy on ihmiselle aina haitaksi. Lyijyn toksisuuden kannalta keskushermosto vaikuttaa olevan vaurioherkin. Aivoihin lyijy pääsee korvaamalla kalsiumioneita ja ylittämällä veri-aivoesteen. Aivoissa lyijy kertyy astrogliaalisoluihin joissa on lyijyä sitovia proteiineja.
Akuutti lyijymyrkytys liittyy altistumiseen työssä ja on suhteellisen harvinainen. Krooninen lyijymyrkytys on yleisempi ja se tapahtuu veren 40–60 μg/dL lyijypitoisuudella. Vielä 1970-luvun alussa asiantuntijat olivat sitä mieltä, että lyijyaltistus on terveydelle haitallista vain kun kyseessä on akuutti lyijymyrkytys, mutta vuosikymmenen puolivälissä alkoi ilmestyä tutkimustuloksia kroonisesta lyijyaltistuksesta ja suhteellisen matalien veren lyijypitoisuuksien vaikutuksista lapsiin. Vaikutus elimiin aletaan havaita veren 6 μg/dL lyijypitoisuudella. Lyijy kerääntyy ihmisellä pääasiassa luihin, joissa se säilyy pitkään ja josta se voi vapautua luun luonnollisessa mineraalimetaboliassa.
Orgaaninen lyijy on epäorgaanista lyijyä vaarallisempaa, koska aikuiset absorboivat epäorgaanisesta lyijystä 20 prosenttia ja lapset 50 prosenttia, kun taas orgaaninen lyijy absorboituu lähes kokonaan.
Historia

Ihmiskunta on kärsinyt lyijymyrkytyksistä todennäköisesti niin kauan kun on kaivettu hopeaa, jota esiintyy yhdessä lyijyn kanssa lyijyhohteena tunnetussa malmissa. Grönlannin jäätiköstä tehdyistä kairauksista on kyetty päättelemään eri aikoina ilmakehään vapautuneet lyijyjäämät. Antiikin kreikkalaiset aloittivat hopean kaivamisen ja heidän tärkein hopeakaivoksensa tunnetaan Lávrionissa, joka sijaitsee Ateenasta etelään. Sitä hyödynnettiin jo mykeneläisten aikana, mutta sen rikkaat esiintymät löydettiin 400-luvulla eaa. Se oli Antiikin Ateenan tärkeä tulonlähde, jonka hopeasta tehtiin hopeakolikoita. Hopean kaivamista jatkettiin Rooman valtakunnan ajan, mikä on myös nähtävissä Grönlannin jäätikön lyijyjäämistä. Lyijyä syntyy luontaisesti tällaisten hopeakaivosten sivutuotteena kun puhdas hopea pyritään irrottamaan lyijystä.
Japanin samurai-luokan luhistumisen yksi osasyy on mahdollisesti ollut krooninen lyijymyrkytys. Ylhäisönaisilla oli muodissa tehdä valkoinen kasvomaalaus, ja tässä valkoisena pigmenttinä käytettiin lyijykarbonaattia (lyijyvalkoista). Se imeytyy ihon kautta vereen, ja edelleen äidinmaitoon tai ihokontaktin kautta lapsiin ja miehiin. Japanilaisten Edo-kauden samurai-lasten luurangoista on mitattu lyijypitoisuuksia, jotka vastaavat vakavaa kroonista lyijymyrkytystä.
Historiallisesti lyijyn aiheuttama myrkytys on mielletty kihdin lajiksi.
Lyijymyrkytyksen lähteet > Lyijymaali

Lyijymyrkytyksen tärkein syy on lyijyä sisältävä maali, lyijymaali. Lyijyvalkoinen (emäksinen lyijykarbonaatti) on kaikkein kestävin ja parhaimmin peittävä valkoinen maaleissa käytetty pigmentti. lähde? Yhdysvalloissa lyijymaalilla on maalattu erityisesti ikkunoita ja ovia, mutta myös kokonaisia asuntoja. 1920-luvulla lyijymaali on ollut kallein ja kestävin maali. Yhdysvalloissa lyijymaalin käyttö kiellettiin vasta vuonna 1978. Lyijymyrkytyksen aiheuttaa irtoavien maalilastujen syöminen. Maalilastujen syömisen lisäksi lapset imevät sormiaan ja hengittävät pölyä. Nykypäivänä yleisin valkoinen pigmentti on titaanidioksidi eli titaanivalkoinen.
Lyijymyrkytyksen lähteet > Hopean jalostus

Lyijy esiintyy usein hopeamalmeissa ja hopean kanssa yhdessä. Mikäli jalostus- ja erotusmenetelmät ovat alkeelliset, pyrometallurgian prosesseissa pääsee huomattava määrä lyijyä savukaasujen mukana ilmakehään. Rooman varhaiskeisarillisella kaudella noin 200 vuoden aikana ilmaan pääsi tutkimuksen mukaan yli 500 000 tonnia lyijyä hopeanjalostuksen yhteydessä. Jokaista sulatettua hopeagrammaa kohti saatiin monituhatkertainen määrä lyijyä, ja paljon siitä haihtui ilmaan. On arvioitu, että se on aiheuttanut tuon ajan eurooppalaisissa 2-3 pisteen laskun älykkyysosamäärässä.
Lyijymyrkytyksen lähteet > Tetraetyylilyijy

Tunnetuin ja eniten tuotettu organolyijy-yhdiste on tetraetyylilyijy. Lyijyttömään bensiiniin siirtyminen (tetraetyylilyijyn käyttö moottorin nakutuksen estoaineena lopetettu) on merkittävästi pienentänyt sekä ympäristön että ihmisten veren lyijypitoisuutta. Osa ilmakehän tetraetyylilyijystä laskeutui vihannesten lehdille ja hedelmien ja marjojen pintaan.
Lyijymyrkytyksen lähteet > Lyijyasetaatti

Historiassa lyijyasetaattia on käytetty makeutusaineena, sillä se on maultaan makeaa. Rooman valtakunnassa lyijyasetaattia kutsuttiin sanalla sapa ja sitä lisättiin viiniin sen makeuttamiseksi.
Lyijymyrkytyksen lähteet > Lyijyvetyarsenaatti

Etenkin Yhdysvalloissa on käytetty lyijyvetyarsenaattia hyönteismyrkkynä. Sen käyttö aloitettiin torjumalla metsätaloudelle haittaa aiheuttavaa lehtinunnaa Massachusettsin osavaltiossa vuonna 1892. Sitä on käytetty myös omenapuille haittaa aiheuttavaa omenakääriäistä vastaan ja perunalle haitallista koloradokuoriasta vastaan.
Lyijymyrkytyksen lähteet > Hiilivoimaloiden päästöt

Nykyään lyijyaltistuksen suurin lähde on hiilivoimaloiden päästämät ilmakehän hiukkaset.
Lyijymyrkytyksen lähteet > Vesijohtovesi

Lyijyä on myös vesijohtovedessä. Yhdysvalloissa vesijohtoveden lyijypitoisuuden sallittu raja on 15 ppb, mutta 18 miljoonaa yhdysvaltalaista juo vesijohtovettä jonka lyijypitoisuus on tätä korkeampi. Joissain maissa on käytetty lyijyputkea vesijohtona. Vesijohdon uusiminen vapauttaa lyijyä vesijohtoveteen välittömästi uusimisen jälkeen ja juomaveden lyijypitoisuus voi pysyä kohonneella tasolla kuukausia. Vuonna 2015 on huomattu että vesijohdoissa käytetyn galvanoidun teräksen sinkkipinnoitteessa voi olla lyijyä ja sen sisältämä lyijy liukenee herkemmin mikäli vesijohdon alkupää on kuparia. Suomalaisissa kodeissa kuumasinkittyjä teräsputkia on käytetty sodanjälkeisinä vuosina ja niitä asennettiin jossain määrin taloihin vielä 1970-luvulla. Myös messinkiset vesijohtojen osat nostavat veden lyijypitoisuutta. Vuonna 2010 Yhdysvalloissa on yritetty säätää määräystä, joka kiristäisi messinkiosien lyijypitoisuuden 8 prosentista 0,25 prosenttiin. Joissain tapauksissa vesijohdon palloventtiiliosien sisällä on ollut lyijykuula, joka on muodostanut alle 8 prosenttia koko osasta ja siten ollut sallittu.
Lyijymyrkytyksen lähteet > Tupakointi

Tupakointi nostaa veren lyijypitoisuutta.
Lyijymyrkytyksen lähteet > Keraamiset astiat

Joistain erityisesti vanhemmista keraamisista astioista irtoaa lyijyä, jota on käytetty lasituksessa ja väreissä.
Lyijymyrkytyksen lähteet > Maan joutuminen suuhun

Pienet lapset voivat lisäksi panna suuhunsa maata jossa on lyijyä. Tämä on erityinen riski vanhojen pääteiden varsilla - niillä on ajettu autoilla, jotka ovat käyttäneet lyijytettyä bensiiniä polttoaineenaan. Lentobensiini on yhä lyijytettyä, ja niiden lentokenttien, joilla operoidaan mäntämoottorikoneilla, lähistön maaperän lyijypitoisuudet saattavat olla moninkertaisia ympäristöönsä nähden.
Lyijymyrkytyksen lähteet > Tyreotoksikoosi

Joissain harvinaisissa tapauksissa lyijymyrkytys on aiheutunut sairaudesta joka kiihdyttää luun uusiutumista. Lyijy keräytyy luihin, ja kilpirauhaseen liittyvät Gravesin tauti ja toksinen kilpirauhasen laajentuma, voivat vapauttaa lyijyä luukudoksesta. Tällöin on kyse tyreotoksikoosista, jossa luun uusiutumisen kiihtyminen vapauttaa luukudokseen kertynyttä lyijyä.
Oireet

Myrkytystilan oireisiin kuuluu muun muassa pahoinvointia, kipua ja anemiaa. Lyijymyrkytys saattaa johtaa kuolemaan. Akuutit lyijymyrkytykset ovat paljon harvinaisempia kuin myrkytykseen johtava krooninen altistuminen lyijylle. 
Akuutti lyijymyrkytys johtuu lähes aina (elimistöön huonoliukoisten) lyijysuolojen nauttimisesta. Oireet ovat paikallisia ruoansulatuskanavan oireita (jano, metallinmaku suussa, vatsakipu, oksentelu, ripuli tai ummetus, lyijysulfidi voi värjätä ulosteen mustaksi), sokki ja munuaisten vaurioitumisen oireita kuten oliguria ja virtsan koostumuksen muutokset, keskushermoston oireet sekä hemolyysi. Mikäli potilas paranee, jatkossa seuraavat usein kroonisen lyijymyrkytyksen oireet.
Orgaanisilla lyijy-yhdisteillä, jotka rasvaliukoisina ovat todennäköisesti myrkyllisempiä kuin epäorgaaniset, oireet tulevat nopeasti ja keskushermostollisina. Oireita ovat unettomuus, houretila (delirium), puutteet älyllisissä toiminnoissa, vapina, hallusinaatiot ja kouristukset.
Lyijyn puoliintumisaika veressä on 30–40 päivää. Altistuminen aiheuttaa verenmuodostuksen häiriön. Luustoon siirryttyään lyijyn puoliintumisaika on 20 vuotta.
Hoito

Lyijymyrkytystä voidaan hoitaa kelatoivilla aineilla, kuten EDTA:lla, jotka sitovat metallia itseensä ja sitten poistuvat elimistöstä virtsan mukana. EDTA:n lisäksi eritoten lapsilla käytetään dimerkaprolia. Myös suun kautta annettu penisillamiini ja DMSA (meso-2,3-dimerkaptomeripihkahappo) toimivat vasta-aineina. Kelatoivalla aineella tapahtuva hoito on aiheellinen, kun veren lyijypitoisuus ylittää 2,5 μmol/l (50 μg/100 ml)
Ruumiintoimintojen häiriintyminen > Aivojen toiminta

Lyijyllä on vaikutus oppimisvaikeuksiin.
Lyijy laskee älykkyysosamäärää 6,9 pisteellä 30 μg/dL veren pitoisuudella, ja suurin osa siitä, 3,9 pisteen lasku, aiheutuu alle 10 μg/dL veren pitoisuudella.
Vuonna 1996 Herbert Needleman julkaisi tutkimuksen, jossa todettiin lyijyn heikentävän sille altistuneen ihmisen kykyä hillitä impulsseja, ja lyijyn olevan yhteydessä antisosiaaliseen ja aggressiiviseen käyttäytymiseen sekä rikollisuuteen. Vuonna 2000 Rick Nevin julkaisi tutkimuksen, jossa todettiin lyijyn alentavan älykkyysosamäärää ja vaikuttavan väkivaltaiseen rikollisuuteen ja avioliiton ulkopuolisiin raskauksiin.
Ruumiintoimintojen häiriintyminen > Skitsofrenia

Vuonna 2004 löydettiin todisteita siitä, että sikiöaikainen lyijyaltistus ja skitsofrenia myöhemmin elämässä saattavat liittyä toisiinsa. Vuonna 2009 teoriaa on kehitetty pidemmälle. Vuonna 2013 on julkaistu tutkimus jonka mukaan sikiöaikainen lyijyaltistus altistaa skitsofrenialle myöhemmin elämässä. Lyijyaltistus ei ole itsessään riittävä, vaan lyijyn on estettävä N-metyyli-D-aspartaattireseptori (NMDAR), joka vaikuttaa aivojen kehitykseen, oppimiseen ja muistiin.
Ruumiintoimintojen häiriintyminen > Vaikutukset umpieritysjärjestelmään

Lyijyn vaikutuksia umpieritysjärjestelmään on tutkittu lyijylle altistuneilla työntekijöillä ja kokeellisilla eläinmalleilla. Lyijyn kertyminen kehoon vaikuttaa umpieritysrauhasten enemmistön toimintaan. Erityisesti lyijy vaikuttaa hypotalamus-aivolisäkeakseliin, jonka seurauksena TRH-, GHRH- ja GnRH -stimulaatioihin vasteet TSH-, GH- ja FSH/LH -hormoneilla ovat heikompia.
Lyijy häiritsee sukupuolihormoneja ja lisämunuaisen steroidigeneesiä, joilla on vaikutusta lisääntymiseen ja sukupuoliseen kehittymiseen.
Korkea veren lyijypitoisuus saattaa vaikuttaa kilpirauhasen fysiologiaan. Eräässä lampailla tehdyssä tutkimuksessa lyijyasetaatin annostelu lampaille matalalla annoksella 5 mg/kg/vuorokausi kahdeksan viikon aikana johti kilpirauhasen vajaatoimintaan, huomattavan mataliin tyreotropiinin (TSH) ja mataliin T3- ja T4-pitoisuuksiin. Tyreotropiinin taso putosi noin kuudesosaan ja T3- ja T4-hormonien tasot putosivat noin puoleen. Alustavien tutkimusten mukaan kilpirauhasen toiminta ja kilpirauhashormonit äidin raskausaikana saattavat olla yhteydessä lapsen homoseksuaalisuuteen.
Ruumiintoimintojen häiriintyminen > Raskaus ja sikiövauriot

Vuonna 1993 naarasrotilla tehdyssä kokeessa, jossa naarasrotat joivat lyijyasetaattia tai hengittävät lyijyoksidia, havaittiin poikkeavuutta vain lyijyoksidia hengittäneiden urosrottapoikasten pienentyneessä rakkularauhasen tilavuudessa. Tutkijat arvelivat että se saattaa johtua testosteronin erityksen häiriintymisestä. Kaiken kaikkiaan muutokset olivat merkityksettömiä. Vuonna 1994 naarasrotilla tehdyssä toistokokeessa niiden 90 päivän ikäisillä urosrottapoikasilla ei havaittu mitään poikkeavuuksia, rakkularauhasten tilavuudessa ei ollut eroa. Naarasrotat hengittivät lyijyoksidia raskausaikana. Myös kroonista lyijyaltistusta on koetettu rottakokeessa vuonna 1995. Siinä lyijyasetaatille raskauden ensimmäisestä päivästä 60 vuorokautta syntymän jälkeen altistettujen uros- ja naarasrottapoikasten painot laskivat 11 ja 13 prosenttia. Urosrottapoikasten rakkularauhaset pienenivät 29 prosenttia. Lisäksi kivekset ja lisäkivekset pienenivät 13 prosenttia ja ventraalinen eturauhanen 29 prosenttia.
Ruumiintoimintojen häiriintyminen > Hedelmällisyys

Lyijy on yhdistetty miesten hedelmättömyyteen vuonna 2003. Löydös tehtiin koeputkihedelmöitykseen (IVF) liittyen.
Vuonna 2011 tehdyssä tutkimuksessa yhtenä miehen tuntemattoman etiologian hedelmättömyyden aiheuttajana pidetään lyijyä. Tutkijoiden mukaan on todennäköisempää että lyijy häiritsee lisääntymiseen liittyvää hormonaalista akselia ja spermatogeneesin hormonaalista kontrollia kuin että vaikutus kiveksiin olisi suora toksinen vaikutus. Tutkijat perustelevat sitä veri-kivesesteellä jonka on todettu suojaavan kiveksiä korkeilta lyijypitoisuuksilta.
Naisilla lyijyä kertyy munasarjojen granulosasoluihin, mikä alentaa hedelmällisyyttä.
Ruumiintoimintojen häiriintyminen > Sitoutuminen proteiineihin ja geenien ilmeneminen

Lyijy kykenee korvaamaan biologisesti välttämättömiä metalleja, sinkkiä ja kalsiumia sytoplasmaentsyymeissä, transkriptiotekijöissä ja muissa proteiineissa. Kun lyijy sitoutuu näihin proteiineihin, proteiinien geenien ilmeneminen ja joissain tapauksissa kohdegeenien ilmeneminen häiriintyy. Drosophila-kärpäsillä tehdyssä tutkimuksessa lyijyn on todettu vaikuttavan genomin tietyn osan geenien ilmenemiseen. Lajilla genomin osaan kuuluu 122 geeniä.
Aiheesta muualla

Wikimedia Commonsissa on kuvia tai muita tiedostoja aiheesta .
National Pollutant Inventory – Lead and Lead Compounds Fact Sheet (englanniksi)
National Institute for Occupational Safety and Health – Lead Topic Page (englanniksi)
Kavala metalli, Seura, 24.11.1937, nro 47, s. 16, Kansalliskirjaston digitaaliset aineistot
Hypotalamus-aivolisäke-sukurauhanen -akseli miehellä. Lyijy häiritsee hypotalamus–aivolisäke-akselien toimintaa, millä on vaikutus hormonien tuotannon ja pitoisuuksien kontrolloinnissa.
Freddy’s Nightmares

| Freddyn painajaiset> Freddy’s Nightmares |
| --- | --- |

Tyyli:  kauhu
Kestoaika:  45–48 minuuttia
Luoja(t):  Wes Craven (hahmot)
Pääosissa:  Robert Englund
Alkuperämaa:  Yhdysvallat
Verkko:   Fox  SubTV
Esitetty:   8. lokakuuta 1988 – 12. maaliskuuta 1990  18. kesäkuuta 1988 – 6. tammikuuta 1990
Tuotantokausia:  2
Jaksoja:  44
Tuotanto
Tuottaja(t):  Gilbert Adler
Vastaava(t) tuottaja(t):   Robert Shaye  Jeff Freilich Scott A. Stone 
Linjatuottaja:  Scott White
Ohjaaja(t):   Ken Wiederhorn  Tom DeSimone George Kaczender William Malone John Lafia Michael Lange David Calloway Bill Froehlich Jonathan R. Betuel Robert Englund 
Käsikirjoittaja(t):   Wes Craven  Michael De Luca David Braff Jonathan Glassner Gilbert Adler A L Katz David Ehrman Jeff Freilich Michael Kirschenbaum Howard Lakin Rhet Topham Bill Froehlich Tom Blomquist James Cappe 
Säveltäjä(t):   Gary S. Scott  Junior Homrich Randy Tico Nicholas Pike 
Leikkaaja(t):   Arthur Klein  Chip Masamitsu Lou Angelo Stanley Wohlberg Mark S. Manos Philip Sgriccia Tim Tommasino 
Lavastaja(t):   Christopher Amy  Linda Triandos Bradford Johnson 
Kuvaaja(t):  David Calloway Robert D. McBride
Tuotantoyhtiö(t):  Stone Television New Line Television Lorimar-Telepictures Warner Bros. Television
Aiheesta muualla
IMDb 
Freddy’s Nightmares on yhdysvaltalainen kauhutelevisiosarja, jota esitettiin alun perin vuosina 1988–1990. Sarjassa kerrottiin pääasiassa Wes Cravenin luomasta ja Robert Englundin esittämästä Freddy Krueger -sarjamurhaajahahmosta. Wes Craven ja Robert Englud juonsivat sarjaa, ja sillä oli studioyleisö.
Curling talviolympialaisissa 2006 – miesten turnaus

Miesten curlingturnaus talviolympialaisissa 2006 alkoi 13. helmikuuta ja päättyi 24. helmikuuta 2006.
Kokoonpanot

| 0 | 1 | 2 | 3 | 4 |
| --- | --- | --- | --- | --- |
|    Kanada  Brad Gushue  Mark Nichols  Mike Adam  Jamie Korab  Russ Howard    |    Norja  Pål Trulsen  Lars Vågberg  Flemming Davanger  Bent Ånund Ramsfjell  Torger Nergård    |    Iso-Britannia  David Murdoch  Craig Wilson  Ewan MacDonald  Euan Byers  Warwick Smith    |    Ruotsi  Peter Lindholm  Tomas Nordin  Magnus Swartling  Peter Narup  Anders Kraupp    |    Saksa  Andreas Kapp  Ulrich Kapp  Oliver Axnick  Holger Höhne  Andreas Kempf    |
|    Sveitsi  Ralph Stöckli  Claudio Pescia  Pascal Sieber  Simon Strübin  Marco Battilana    |    Suomi  Markku Uusipaavalniemi  Wille Mäkelä  Kalle Kiiskinen  Teemu Salo  Jani Sullanmaa    |    Yhdysvallat  Pete Fenson  Scott Baird  Joseph Polo  Shawn Rojeski  John Shuster    |    Uusi-Seelanti  Sean Becker  Hans Frauenlob  Dan Mustapic  Lorne DePape  Warren Dobson    |    Italia  Fabio Alvera  Marco Mariani  Antonio Menardi  Joel Retornaz  Gian Paolo Zandefiacomo    |
Välierät

| 0 | 1 | 2 | 3 |
| --- | --- | --- | --- |
| 22. helmikuuta |  Yhdysvallat | 5–11 (1–0, 0–2, 1–0, 0–2, 1–0, 0–2, 0–0, 2–0, 0–5) |  Kanada |
| 22. helmikuuta |  Suomi | 4–3 (0–0, 1–0, 0–0, 0–0, 0–1, 2–0, 0–1, 0–0, 0–1, 1–0) |  Iso-Britannia |
Mitalipelit > Pronssiottelu

| 0 | 1 | 2 | 3 |
| --- | --- | --- | --- |
| 24. helmikuuta |  Yhdysvallat | 8-6 (1-0, 0-1, 3-0, 0-1, 0-0, 2-0, 0-3, 1-0, 0-1, 1-0) |  Iso-Britannia |
Mitalipelit > Loppuottelu

| 0 | 1 | 2 | 3 |
| --- | --- | --- | --- |
| 24. helmikuuta |  Suomi | 4-10 (2-0, 0-2, 0-1, 0-1, 1-0, 0-6, 0-0, 1-0, x-x, x-x) |  Kanada |
Kvæfjordin kakku

Kvæfjordin kakku
Kvæfjordin kakku (norj. Kvæfjordkake) on norjalainen kakku, jonka täyte koostuu marengista, vaniljakastikkeesta ja mantelilastuista. Reseptin kehitti harstadilaisessa kahvilassa työskennellyt kvæfjordilainen Hulda Ottestad 1930-luvulla tanskalaisen "kuningaskakun" pohjalta.
NRK:n kuuntelijat valitsivat Kvæfjordin kakun vuonna 2002 Norjan kansalliskakuksi, ja se tunnetaan Norjassa lempinimellä verdens beste ("maailman paras").
Brita-kakku on Suomessakin suosittu marjoilla koristeltu versio Kvæfjordin kakusta.
Aiheesta muualla

Kuvia tai muita tiedostoja aiheesta Kvæfjordin kakku Wikimedia Commonsissa
Teini-ikäiset mutanttininjakilpikonnat (vuoden 2012 animaatiosarja)

| Teini-ikäiset mutanttininjakilpikonnat> Teenage Mutant Ninja Turtles |
| --- | --- |

Tyyli:  Tietokoneanimaatio
Kestoaika:  22 min
Pääosissa:  Jason Biggs Seth Green Rob Paulsen Sean Astin Greg Cipes Hoon Lee Mae Whitman Josh Peck David Tennant Kevin Michael Richardson Kelly Hu Clancy Brown Christian Lanz Eric Bauza Fred Tatasciore J. B. Smoove Phil LaMarr Nolan North Peter Stormare Ron Perlman Mark Hamill
Alkuperämaa:   Yhdysvallat
Alkuperäiskieli:  englanti
Verkko:   Nickelodeon  Nickelodeon  MTV Juniori  MTV3  Fox
Esitetty:  29. syyskuuta 2012 –  12. marraskuuta 2017
Tuotantokausia:  5
Jaksoja:  124
Tuotanto
Tuottaja(t):  MacGregor Middleton
Vastaava(t) tuottaja(t):  Ciro Nieli Joshua Sternin Jeffrey Ventimilia Peter Hastings
Ohjaaja(t):  Alan Wan Michael Chang Juan Jose Meza-Leon Sebastian Montes
Käsikirjoittaja(t):  Joshua Sternin Brandon Auman J. R. Ventimilia Kenny Byerly Jeremy Shipp Ron Corcillo
Tuotantoyhtiö(t):  Nickelodeon Animation Studios
Aiheesta muualla
IMDb 
Teini-ikäiset mutanttininjakilpikonnat (engl. Teenage Mutant Ninja Turtles) on yhdysvaltalainen tietokoneanimaatiosarja, joka perustuu Kevin Eastmanin ja Peter Lairdin luomaan Teini-ikäiset mutanttininjakilpikonnat -sarjakuviin. Sarjan esitys aloitettiin Yhdysvalloissa loppuvuodesta 2012 ja se on samalla kolmas Turtles-sarjakuviin perustuva animaatiosarja. Sarja keskittyy Turtlesien ensi seikkailuihin New Yorkin kaduilla. Sarjalle suunniteltiin alun perin kolme 26 jakson tuotantokautta, mutta sarjan suosio johti animaatiosarjan jatkamiseen, ja kesäkuussa 2014 ilmoitettiin, että sarjalle tulee vielä neljäs tuotantokausi, joka myöhemmin laajennettiin 20 jaksosta 26 jakson pituiseksi. Heinäkuussa 2015 ilmoitettiin että sarjan viides tuotantokausi, joka kantaa nimeä Tales of the Teenage Mutant Ninja Turtles, olisi sarjan viimeinen tuotantokausi. Sarja päättyi Yhdysvalloissa 12. marraskuuta 2017.
Juoni

Kilpikonnanelikko aloittaa ensi seikkailunsa New Yorkin kaduilla, kun he astuvat ensimmäistä kertaa ulos salaisesta viemäristöstään ulkomaailmaan. He saavat kohdata vaarallisempia vihollisia, kuin aikaisemmin. Kilpikonnien täytyy myös oppia luottamaan itseensä ja toisiinsa yrittäessään selvitä elämässään eteenpäin ja selvittää omaa syntyperäänsä, jotta he voisivat kasvaa tuleviksi New Yorkin sankareiksi. Ensikohtaamisessaan he joutuvat sattumman kautta Kraangien kanssa tekemisiin, jotka sieppasivat Aprilin ja hänen isänsä. Vaikka kilpikonnat onnistuivat pelastamaan Aprilin, Kraangit veivät Aprilin isän mennessään. Kraangit katsoivat kilpikonnien olevan uhka heidän suunnitelmilleen ja päättävät päästä heistä eroon. Samalla Oroku Saki alias Silppuri huomaa uutisissa heittotähden, jonka symboli on entisen vihollisensa Hamato Yoshin. Myös Silppuri päättää matkata Japanista New Yorkiin kohdatakseen Yoshin. Kilpikonnat joutuvat nyt taistelemaan, sekä Silppuria että Kraangeja vastaan.